Kyselica, Lukáš, poslanec NR SR (2023-02-07):
Ďakujem, len v krátkosti. Naozaj, jak som povedal, tých 200 %, viacerí tu omieľajú tých 200 %. To sú, jak sa hovorí, imaginárne. Aj doteraz mal policajný prezident od 30 do 90 alebo 90, tam dalo 200, to je imaginárne. Jednoducho minister v rámci systemizácie, keby robil celú systemizáciu a keď by sa rátalo s tým znížením počtu nadriadených o 1 300, to znamená, že viac by išlo na ulicu, že viac tých ľudí by išlo na ulicu alebo niektoré vedúce funkcie by sa kumulovali, že by sa spájali a tak ďalej, proste by sa znižovali, tak potom, potom by v rámci toho jedného balíka, čo je jeden balík na príplatky za riadenie. Proste jedine z toho balíka sa tam môže niečo kumulovať. Ja tam môžem dať, že od 30 až do 500, môžem dať do ďalšieho návrhu alebo do tisíc. V živote to nikdy nedá ten minister. Ako naozaj, to je od-do. Jak sa hovorí, otvárajú sa nožnice. Keď to tak kľaje, ako tak, aj keby som to komplexne dával v tej nejakej tej veľkej alebo tej ministerskej, tak sa to kľudne môže zmeniť. To nehrá, nenásobí tieto. Tam je skôr problém, že čo sú nižšie riadiace funkcie, neplatí sa im byť funkcionármi niektorými, lebo tam majú za riadenie, ja neviem, 5 % alebo koľko. A viac si narobí, jak keď bude výkoňák. Viac si zarobí, jak keď je výkoňák. Takže hlavne tam s tým treba pohnúť. Takže hovorím, to je také imaginárne číslo. Až keď je tá systemizácia, vtedy minister povie, koľko jednotlivé stupne budú mať. A to je pre celé Slovensko. Vôbec ten návrh nie je podstrčený. Len hovorím, nie je dokončený. Ja som nechcel predložiť komplexnejší, ktorý hovorím že už máme v nejakom riešení. Pokiaľ viem, že na to nemám zatiaľ financie. Aj odborári tu hovoria, že, áno, tých, čo sú na ulici, tým by sa zlepšili tie podmienky, ale tí, čo v kancelárii zatiaľ, tam nie. A veľká novela počítal s tým. A tam boli aj iné príplatky, tak inak robené príplatky za bývanie a iné motivačné príplatky, hlavne v tej 141d) ten motivačný príplatok. A keď sa to zaseklo na vláde, no zaseklo sa kdesi na hospodárskej rade, tak na vládu, keď ide materiál a hlasuje sa o ňom, tak musí byť už nejaká dohoda aj z financií, že áno, uvoľníme ročne takýto a takýto dopad. Sedemdesiat miliónov malo ísť pre Policajný zbor. Nejakých 40 mil. pre ZVJS. A hovorím a majú problémy aj oni s naplnením tých stavov. A to sú aj ostatné zložky. Ale ono sa to zaseklo, hovorím, na vláde a ja môžem byť taký geroj, dôjsť sem ako majster sveta a celú tú vládnu, ktorá je hotová, hotová, len kvantifikácia toho vplyvu je spravená, ale tie peniaze zatiaľ nikto neuvoľnil. Ja sa môžem správať nezodpovedne. Dôjsť sem ako geroj, predložiť veľkú novelu, každému tu nasľubovať, koľko kto koľko bude mať, ale tak sa správam zodpovedne. Pokiaľ to má negatívny dopad na rozpočet verejnej správy, tak pokiaľ nebude dohoda, nielen každý, každý, kto dôjde za ministrom financií, načiahne ruku, daj. Ale každý tam musí niečo aj doniesť. To, čo sa odoberie, to tam treba vrátiť na základe nejakých iných príjmov. Takže to je jedna vec. Ale hovorím, pokiaľ sa to dorokuje, budem rád, budem rád. Lebo hovorím, tá stabilizácia možná koncom roka prinesie viacero tých odchodov, lebo sa valorizujú tie dôchodky. Ja viem, jak to bolo, každý rok si každý prepočítava, koľko mu ten dôchodok prinesie. To potvrdí aj pán Šimko, aj pán Hlinka, proste všetci. Každý si to prerátava a pokiaľ si to zvalorizuje, ešte tak, pokiaľ si to každý preráta, koľko mu tá valorizácia zvýšená prinesenie dôchodok a za koľko by robil, tak proste tie odchody budú. A naozaj by teraz bola potrebná, možná je to vynikajúci ťah na to, aby došla sem tá vládna novela. Len hovorím, už sme na konci vládnutia a 100 mega ročne je dosť veľká suma. Takže všetko je to len o financiách a pokiaľ sa niečo podarí vybojovať, tak podľa toho pôjde ten návrh zákona. Keď sa nepodarí nič vyrokovať, ako som už sľúbil, pôjde tam len tá osemnástka, nástup do Policajného zboru. Nič viac, žiaľ. Ďakujem.